Koningsdag Tilburg 2018 - 27 april - Tilburg.com
Wanneer: 27 april 2018 Waar: geen locatie
Alles over Koningsdag Tilburg Skole kan hulle nou inskryf vir spel, speel . . . of sink | Netwerk24
Skole kan hulle nou inskryf vir spel, speel . . . of sink
Laerskoolleerlinge in Volksblad se lesersgebied moet nou reeds hul spel- en debatvoervaardighede opskerp vir Spel en Speel wat op 28 Februarie plaasvind, en Dink of Sink op 18 April.
Die kompetisies – aangebied deur Volksblad in samewerking met AfriForum, die Onafhanklike Skool Eduplus in Bloemfontein en die departement van onderwys – sal by Eduplus in Boerneefstraat, Langenhovenpark, plaasvind. Spel en Speel
Skole moet vinnig spring om hulle vir Spel en Speel in te skryf.
Dié kompetisie toets leerlinge se spelvermoë in Afrikaans.
Leerlinge kan in een van twee afdelings deelneem: Afrikaans eerste taal en Afrikaans eerste addisionele taal.
Die sluitingsdatum vir inskrywings is 18 Februarie en die kandidatelys met die name van die leerlinge moet teen 22 Februarie deurgegee word.
Laerskoolleerlinge in die intermediêre fase, van gr. 4 tot gr. 7, kan hulle inskryf.
Twee leerlinge per graad per skool mag ingeskryf word.
Die uitdunrondes word op 28 Februarie om 09:00 by Eduplus aangebied. Die eindronde vind ná die uitdunrondes plaas. Dink of Sink
In dié debatkompetisie kan elke skool een junior span van drie leerlinge in gr. 4 tot gr. 5, en een senior span van drie leerlinge van gr. 6 tot gr. 7 inskryf.
Die uitdunne van die kompetisie vind van 09:00 op 18 April plaas en die eindronde behoort teen 14:00 afgehandel te wees.
Die sluitingsdatum vir inskrywings hiervoor is 10 April.
Benewens pryse vir die wenners in albei kompetisies, ontvang alle deelnemers ’n kospakkie en ’n sertifikaat, asook ’n geskenk van die borge.
Kontak Tamsyn Eccles, adjunkhoof van Eduplus, by 051-446-0527 of ad.eduplus@ gmail.com vir meer inligting.